અમદાવાદ જિલ્લાની બાવળા, સાણંદ અને ધંધૂકા સહિત રાજ્યની ૭પ નગરપાલિકાની ર૦૬૪ બેઠકની ચૂંટણી માટે આજે સવારના ૮ કલાકથી મતદાન શરૂ થયું છે. શહેરી વિસ્તાર માટે મહત્ત્વની સ્થાનિક સ્વરાજ્યની સંસ્થાઓ કબજે કરવા માટે ભાજપ અને કોંગ્રેસ બંને પક્ષે એડીચોટીનું જોર લગાવ્યું છે. આ ચૂંટણીથી શહેરી વિસ્તારમાં કયા પક્ષની લોકપ્રિયતા વધુ છે તે પરિણામ બાદ પુરવાર થશે, જેની અસર આગામી લોકસભાની ચૂંટણીમાં દેખાશે.